EkBass/fiwiki-20250220-pages-articles huggingface dataset:
Elisa Esports eSM

Elisa Esports eSM on vuonna 2022 perustettu Counter-Strike-pelisarjan Suomen- mestaruusturnaus. Turnauksen järjestäjinä toimivat yhteistyössä SEUL ja Elisa Esports. Turnauksen pääpalkintona ovat pääsy pääsy Elisa Masters Espoo -turnaukseen sekä e-urheilun Suomen-mestaruus. Turnauksen loppuottelut pelataan Assembly Summer -tapahtumassa. Ennen vuotta 2023 Counter-Striken SM:n järjestämisestä huolehti liiton kanssa TBZ Esports Oy. Liitto irtisanoi yhteistyösopimuksen TBZ:n kanssa 2.11.2022 ja 16.12. aloitti haun uudesta operaattorista SM-kisoihin. 21.12.2022 SEUL julkaisi tiedotteen, jossa kerrottiin Elisan toimivan eSM:n operaattorina vuonna 2023 sekä osallistuvien joukkueiden perustuvan Elisa Open Suomi -turnauksen sijoituksiin. == Mestaruudet == ====Kausittain==== *Elisa Esports eSM 2023: HAVU Gaming *Elisa Esports eSM 2024: JANO Esports ====Joukkuettain==== Joukkue Mestaruudet HAVU Gaming 1 JANO Esports == Lähteet == Luokka:Elektronisen urheilun kilpailut
Krkonošen kansallispuisto

Krkonošen kansallispuisto on luonnonsuojelualue Tšekin tasavallassa. Siihen kuuluvat Tšekin korkeimmat vuoret (Krkonoše-vuoristo) ja osa niiden juurella olevista kukkuloista. Kansallispuisto perustettiin vuonna 1963. Kansainvälinen luonnonsuojeluliitto IUCN:n luokittelun mukaan se ei ole kansallispuisto, vaan suojeltu kulttuurimaiseman alue, koska niin suuri osa sen pinta-alasta on muokkaantunut ihmisen toiminnan takia. == Lähteet == Luokka:Hradec Královén lääni Luokka:Kansallispuistot Luokka:Liberecin lääni Luokka:Ramsar-alueet Luokka:Tšekin luonto
Praha 1

Praha 1 on yksi Tšekin pääkaupungin Prahan kaupunginosista. Vuonna 2021 siellä asui 27 718 asukasta. == Maantiede == Praha 1 sijaitsee Prahan historiallisessa keskustassa Vltavan molemmilla puolilla. === Aluejako === Praha 1 käsittää kokonaisuudessaan Josefovin ja Prahan vanhankaupungin maarekisterialueet, sekä osia Hradčanystä, Malá Stranasta ja Uudestakaupungistasta. Siihen kuuluu hyvin pieniä alueita myös Holešovicesta ja Vinohradystä. ==Hallinto== Praha 1:n pormestarina toimii TOP 09:n Terezie Radoměřská. == Kulttuuri == === Nähtävyydet === Moni koko Tšekin suosituimmista turistikohteista sijaitsee Praha 1:n alueella. Prahan kansallismuseo sijaitsee Venceslauksen aukiolla. Josefov on vanha juutalaisgetto. Vanhassakaupungissa sijaitsee muun muassa Vanhankaupungin aukio ja Prahan astronominen kello, kun Malá Strana tunnetaan sen vanhoista aatelistolle kuuluneista taloistaan. Alueet yhdistää toisiinsa Kaarlensilta. Kukkulan laella sijaitseva Hradcany tunnetaan Prahan linnasta. == Yhteistyösuhteet == === Ystävyyskaupungit === * Nîmes, Ranska * Bamberg, Saksa * Trento, Italia * Ferrera, Italia * Monza, Italia * Orvieto, Italia * Rosh HaAyin, Israel * Batumi, Georgia === Alueet ja kaupunginosat === * Jeseníkin alueen yhdistys, Tšekki * Bratislavan vanhakaupunki, Slovakia * Innere Stadt, Wien, Itävalta * Budávar, Budapest, Unkari * Jongno , Soul, Korean tasavalta * Chaoyang, Peking, Kiina ==Lähteet== ==Aiheesta muualla== * Kaupunginosan kotisivut Luokka:Prahan kaupunginosat
Lukáš Červ

Lukáš Červ (s. 10. huhtikuuta 2001 Praha) on tšekkiläinen jalkapalloilija, pelipaikaltaan keskikenttäpelaaja. Hän on pituudeltaan 182-senttimetrinen. Hän edustaa Tšekin liigassa pelaavaa Viktoria Plzeňiä. Hän on pelannut Tšekin A-maajoukkueessa vuodesta 2024 alkaen. Červ siirtyi Slavia Prahan junioreihin vuonna 2017. Hän pelasi edustusjoukkueessa ensimmäisen pääsarjaottelunsa heinäkuussa 2020. Hän oli lainalla kaudella 2020–2021 toisen sarjatason Vysočina Jihlavassa ja kaudella 2021–2022 Pardubicessa, jossa hän pelasi 22 pääsarjaottelua ja teki niissä kaksi maalia. Hän siirtyi kesällä 2022 Slovan Libereciin, jossa hän 1,5 kauden aikana pelasi 49 pääsarjaottelua ja teki niissä seitsemän maalia. Tammikuussa 2024 hän siirtyi Viktoria Plzeňiin, jossa hän kevään aikana pelasi 16 Tšekin liigan ottelua ja neljä Konferenssiliigan ottelua. Syksyllä 2024 hän pelasi 17 Tšekin liigan ottelua, joissa hän teki kaksi maalia, ja kuusi Eurooppa-liigan ottelua. Červ pelasi Tšekin alle 18-, alle 19- ja alle 21-vuotiaiden maajoukkueissa. Hän pelasi alle 21-vuotiaiden Euroopan-mestaruuskilpailuissa kaksi ottelua vuonna 2023. Hän pelasi Tšekin A-maajoukkueessa ensimmäisen kerran kesäkuussa 2024 ystävyysottelussa Maltaa vastaan. Hän kuului Tšekin joukkueeseen EM-kilpailuissa 2024 mutta ei päässyt turnauksessa pelaamaan. Viimeisessä alkulohko-ottelussa Turkkia vastaan hän sai varoituksen käyttäytymisestään vaihtopenkillä. Červ on pelannut vuoden 2024 loppuun mennessä kuusi A-maaottelua. Hän teki maalin lokakuussa 2024 Kansojen liigan ottelussa Ukrainaa vastaan. == Lähteet == Luokka:Tšekkiläiset jalkapalloilijat Luokka:Vuonna 2001 syntyneet Luokka:Elävät henkilöt
Elisa Open Suomi

Elisa Open Suomi on vuonna 2021 perustettu Counter-Strike-pelisarjan avoin turnaus. Turnauksen järjestäjänä toimii Elisa Esports. Turnauksen pääpalkintona ovat vaihteleva rahapalkinto ja pääsy Elisan muihin turnauksiin, kuten Elisa Esports eSM- ja Elisa Invitational -turnauksiin. Elisa Open -liigakonseptia on suunniteltu muihin Pohjoismaihin, mutta tämä ei ole vielä toteutunut. == Mestaruudet == ====Kausittain==== *Elisa Open Suomi 1: KOVA *Elisa Open Suomi 2: KOVA *Elisa Open Suomi 3: HAVU *Elisa Open Suomi 4: JANO *Elisa Open Suomi 5: ENCE Akatemia *Elisa Open Suomi 6: Heimo *Elisa Open Suomi 7: JANO ====Joukkuettain==== Joukkue Mestaruudet KOVA 2 JANO ENCE Akatemia 1 HAVU Heimo == Lähteet == Luokka:Elisa Open Suomi
Sandhem

Sandhem on taajama Mullsjön kunnassa Jönköpingin läänissä Länsi-Götanmaan historiallisessa maakunnassa Ruotsissa. Taajamassa oli 735 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mullsjön kunta
Dingle (Munkedal)

Dingle on taajama Munkedalin kunnassa Länsi-Götanmaan läänissä Bohuslänin historiallisessa maakunnassa Ruotsissa. Taajamassa oli 910 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Munkedalin kunta
Hällevadsholm

Hällevadsholm on taajama Munkedalin kunnassa Länsi-Götanmaan läänissä Bohuslänin historiallisessa maakunnassa Ruotsissa. Taajamassa oli 782 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Munkedalin kunta
Hedekas

Hedekas on taajama Munkedalin kunnassa Länsi-Götanmaan läänissä Bohuslänin historiallisessa maakunnassa Ruotsissa. Taajamassa oli 398 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Munkedalin kunta
Torreby

Torreby on taajama Munkedalin kunnassa Länsi-Götanmaan läänissä Bohuslänin historiallisessa maakunnassa Ruotsissa. Taajamassa oli 250 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Munkedalin kunta
Lars Åke Augustsson

Lars Åke Augustsson (s. 1969 Bäckefors) oli ruotsalainen kirjailija. Hänen esikoisteoksensa, runokokoelma Samhällskunskap ilmestyi vuonna 1969 ja esikoisromaani FNL-gruppen vuonna 1974. Kaunokirjallisten teosten lisäksi hän on kirjoittanut muun muassa reportaaseja ja elämäkertoja. Augustsson on varttunut Bengtsforsissa. ==Teoksia== * Samhällskunskap (1969) * FNL-gruppen (1974) * Fredstid (1977) * Arbetet och döden (1980) * De heligas uppror (1983) * En enkel fråga (1988) * Imago (1995) * Jesús och hans bröder (1998) * Nära döden (2003) * Global alkohol (2008) * Svenne * 1949 (2009) * Lever Stig Dagerman? En presentation för vår tid (2014) * Dömd till döden (2016) * Martin Luther King: Hans dröm och vår verklighet (2018) ==Lähteet== ==Aiheesta muualla== Luokka:Ruotsalaiset kirjailijat Luokka:Vuonna 1949 syntyneet Luokka:Elävät henkilöt
Augustsson

Augustsson tai Augustson on seuraavien henkilöiden sukunimi: * Göran Augustson (1936–2012), suomalainen kuvataiteilija * Lars Åke Augustsson (s. 1949), ruotsalainen kirjailija
Kauppatieteellinen yhdistys

Kauppatieteellinen Yhdistys ry on vuonna 1931 perustettu suomalainen yhdistys, joka edistää kauppatieteellistä tutkimusta ja opetusta sekä liiketoiminta- ja talousosaamista. Yhdistys toimii yhdyssiteenä kauppatieteiden ja elinkeinoelämän välillä. Yhdistys kustantaa Kauppatieteellisiä Kaikuja -verkkojulkaisua, joka julkaisee Harvard Business Review -tyylisiä artikkeleita. Julkaistut artikkelit ovat julkaistu korkeatasoisissa tieteellisissä aikakauslehdessä tai ne perustuvat väitöskirjoihin ja lektioihin. Julkaistavat artikkelit hyväksyy julkaisun toimitusneuvosto. == Lähteet == Luokka:Liiketaloustiede Luokka:Talous
Energia Puolassa

Energia Puolassa käsittelee Puolan energian tuotantoon ja kulutukseen liittyviä asioita. == Energian kulutus == Energiankulutus asukasta kohti vuonna 2022 oli 106,196 miljoonaa BTU:ta, maailmassa 47:nneksi suurinta. Vuonna 2022 loppukäyttäjistä suurin ryhmä oli liikenne (31 %), toisena kotitalouksien energiankäyttö (27 %). Teollisuuden osuus on 20 % ja kaupan ja julkisen sektorin 10 %. == Energian tuotanto == Puolan energiankulutus vuonna 2023 jakaantui eri lähteiden kesken seuraavasti: * hiili: 36 % * öljy: 33 % * maakaasu: 16 % * biopolttoaineet ja jätteet: 12 % * maalämpö, aurinko ja tuuli: 3 % * vesivoima: 0,2 % Puolan sähköntuotanto jakautui vuonna 2022 eri lähteiden kesken seuraavasti: * fossiiliset polttoaineet: 78 % kokonaiskapasiteetista * tuulivoima: 11 % * aurinkoenergia: 5 % * biomassan ja jätteiden poltto: 5 % * vesivoima: 0,8 % Puola on pitkään suunnitellut ydinvoiman hyödyntamistä; vuonna 2024 ilmoitettu tavoite on käyttöönotto vuonna 2033. Lubiatowo-Kopalinon kolmen yksikön ydinvoimalan rakentamisen on määrä alkaa vuonna 2026. Samaan aikaan energiaintensiivinen teollisuus valmistelee pienydinvoimaloiden rakennuttamista. Puola on Saksan jälkeen Euroopan toiseksi suurin kivihiilen tuottaja. Hiilen tuotanto on vuosina 2000–2023 laskenut 38 prosentilla. Venäjän hyökättyä Ukrainaan vuonna 2022 ajateltiin ensin hiilen kysynnän kasvavan; kävikin päinvastoin. Vuoden 2025 alussa, kun Ukraina lopetti venäläisen kaasun kuljettamisen omien alueidensa läpi, ja Slovakia vastasi rajoittamalla sähkön myyntiä Ukrainaan, Puola tarjosi lisää sähköä Ukrainalle. == Lähteet == *
Arne Ruth

Arne Ruth (s. 7. marraskuuta 1943) on ruotsalainen toimittaja. Hän työskenteli Sveriges Radiossa vuosina 1968–1977 ja oli Expressenin kulttuuritoimituksen päällikkö 1977–1982 sekä Dagens Nyheterin päätoimittaja 1982–1998. Hän varttui Bengtsforsissa. ==Lähteet== ==Aiheesta muualla== Luokka:Ruotsalaiset päätoimittajat Luokka:Vuonna 1943 syntyneet Luokka:Elävät henkilöt
Otto von Friesen

Otto von Friesen (11. toukokuuta 1870 Kulltorp – 10. syyskuuta 1942 Uppsala) oli ruotsalainen kielitieteilijä. Hän toimi ruotsin kielen professorina Uppsalan yliopistossa vuosina 1906–1935 ja oli Ruotsin akatemian jäsen vuodesta 1929. Von Friesen tutki erityisesti riimuja. ==Lähteet== ==Aiheesta muualla== Luokka:Ruotsalaiset kielitieteilijät Luokka:Ruotsalaiset professorit Luokka:Uppsalan yliopiston professorit Luokka:Ruotsin akatemian jäsenet Luokka:Vuonna 1870 syntyneet Luokka:Vuonna 1942 kuolleet
Dramatikerforbundet

Dramatikerforbundet (aiemmin Norske Dramatikeres Forbund) on norjalainen näytelmäkirjailijoiden ammattiliitto. Se perustettiin vuonna 1938 ja sillä oli noin 640 jäsentä vuonna 2022. Dramatikerforbundet kuuluu keskusjärjestö Landsorganisasjoneniin. ==Lähteet== ==Aiheesta muualla== * Liiton verkkosivut Luokka:Norjalaiset ammattiliitot
Man Yau

Man Yau (s. 1991) on helsinkiläinen kuvanveistäjä. Yau on valmistunut kuvataiteen maisteriksi Taideyliopiston Kuvataideakatemiasta (2023) ja taiteen maisteriksi Aalto-yliopiston taiteiden ja suunnittelun korkeakoulusta (2018) erikoistuen keramiikkaan ja lasisuunnitteluun. == Taiteellinen työskentely == Man Yau käsittelee taiteessaan identiteettiä ja eksotisoiduksi tulemisen kokemusta kuvanveiston keinoin. Hän lainaa veistoksiinsa tunnistettavia muotoja ja tilanteita, yhdistäen niitä politisoituneisiin materiaaleihin, kuten posliiniin tai silkkiin. Yau hyödyntää erilaisten materiaalien kulttuurisia erityispiirteitä sekä näiden materiaalien herättämiä tunteita ja mielleyhtymiä. Yaun teoksissa esiintyy niin lainattuja kauneusihanteita, kuten Chinoiserie-koristelua, kuin laajempia tilallisia rakenteita kuten klassisia puutarhoja, jotka ovat paikkoja, joissa valtaa edustaa elävän pakottaminen symmetriaan. === Näyttelyt ja teokset === Yaun teoksia on ollut esillä muun muassa Temnikova & Kasela -galleriassa Tallinnassa (2024), HAM Helsingin taidemuseossa (2024), Tendencies-biennaalissa Mossissa, Norjassa (2023), Nuoret 2023 -näyttelyssä Helsingin Taidehallissa, 198 CAL -galleriassa Lontoossa (2023), Mäntän kuvataideviikoilla (2022) ja Boy konsthallissa Bollebygdissa, Ruotsissa (2021). Yau on tehnyt julkisen taiteen teoskokonaisuuden Kuninkaantammen peruskouluun ja päiväkotiin Helsinkiin vuonna 2023. Kaksiosainen teos Dear Souvenir esittää käsiviuhkaa, joka on hajotettu osiin. Yaun teoksia on muun muassa Helsingin kaupungin, Nykytaiteen museo Kiasman, Valtion taideteostoimikunnan, Suomen Taideyhdistyksen (teosarpajaiset) ja Aalto-yliopiston kokoelmissa, Saastamoisen säätiön kokoelmassa EMMAssa sekä Japanissa Shigaraki Ceramic Cultural Parkin (SCCP) taidekokoelmassa. === Palkinnot ja tunnustukset === Yaulle on myönnetty Maecenas Killan stipendi vuonna 2024 ja Raimo Utriaisen taidesäätiön stipendi vuonna 2022. Yau valittiin vuoden 2025 nuoreksi taiteilijaksi. Hänen palkintonäyttelynsä nähdään Tampereen taidemuseossa loppuvuonna 2025. == Lähteet == == Aiheesta muualla == * Man Yaun verkkosivut Luokka:Vuonna 1991 syntyneet Luokka:Suomalaiset kuvanveistäjät
Mikael Silvennoinen

Mikael Silvennoinen (s. 1956) on suomalainen yritysjohtaja.Mikael Silvennoinen Fortum, viitattu 18.1.2025Mikael Silvennoinen Orion, viitattu 18.1.2025 Silvennoinen valmistui kauppatieteiden maisteriksi. Hän toimi eri tehtävissä Pohjola Pankissa ja Wärtsilä-konsernissa 1980-luvulta lähtien. Vuosina 1997–2013 Silvennoinen oli Pohjola Pankin toimitusjohtaja. Vuonna 2013 hän siirtyi IMS Talent Oy:n hallituksen puheenjohtajaksi. Vuonna 2014 hänestä tuli Orionin hallituksen jäsen ja vuonna 2020 sen puheenjohtaja. Vuonna 2023 Silvennoinen aloitti toimimisen myös Fortumin puheenjohtajana. Lisäksi hän on toiminut muun muassa Konecranesin hallituksen jäsenenä (2008–2015), Pontos Oy:n hallituksen jäsenenä ja J.P. Morgan EMEA:n Advisory Councilin vanhempana neuvonantajana. == Lähteet == Luokka:Suomalaiset yritysjohtajat Luokka:Vuonna 1956 syntyneet Luokka:Elävät henkilöt
Kauppatieteiden Kandidaattiyhdistys

Kauppatieteiden Kandidaattiyhdistys ry on vuonna 1925 Helsingissä perustettu yhdistys, jonka jäseniä ovat ylemmän kauppatieteellisen korkeakoulututkinnon suorittaneet. == Historia == Yhdistys perustettiin Helsingissä vuonna 1925. Alunperin yhdistys hyväksyi jäseniksi ainoastaan henkilöitä, jotka olivat valmistuneet Helsingin kauppakorkeakoulusta. Myöhemmin yhdistyksen jäsenyys avattiin kaikille suomalaisista kauppakorkeakouluista valmistuneille. Yhdistys perustettiin yhdyssiteeksi tutkinnon suorittaneiden välille. Yhdistys perustettin myös edunvalvontatyötä varten, jonka tarkoituksena oli kauppatieteellisen korkeakoulututkinnon arvostuksen nostaminen. Tutkinnon arvostuksen nostamisella tavoiteltiin tutkinnon kelpoisuutta valtion virkoihin. Tuolloin ekonomin tutkinto oli alempi korkeakoulututkinto ja kauppatieteen kandidaatin tutkinto oli ylempi korkeakoulututkinto. Yhdistys tuli tunnetuksi sormusjuhlista. Kauppatieteen tohtori Vilho Nurmilahti suunnitteli Caduceus-sormukset ja professori, kauppakorkeakoulun rehtori Wäinö Bonsdorff jakoi ensimmäiset kolmekymmentä sormusta kauppakorkeakoulun ensimmäisille kandidaatin tutkinnon suorittaneille Helsingin Vanhalla ylioppilastalolla vuonna 1928. Sormuksia kutsuttiin myöhemmin maisterisormuksiksi.Kauppatieteiden kandidaattiyhdistys ry 60 vuotta - Kärkkäinen, Hannu (1985) Aarne Lehonkoski lahjoitti Caduceus-tunnuksella koristellun puheenjohtajan nuijan ja Aulis Kauppinen lahjoitti Arabian boolimaljan vuonna 1934. Jorma Soiro lahjoitti Caduceus-sauvan vuonna 1937. Yhdistys vastasi 1970-luvulla Helsingin kauppakorkeakoulun promootiotanssiaisten järjestämisestä. Yhdistys on tarkoitus lakkauttaa vuonna 2025, koska tuolloin tulee kuluneeksi sata vuotta yhdistyksen perustamisesta. Yhdistyksen lakkauttamisen syyksi on perusteltu sitä, että nuoret sukupolvet elävät erilaisessa maailmassa. Yhdistyksen varat tullaan luovuttamaan Aalto- yliopiston kauppakorkeakoululle. == Lähteet == Luokka:Liiketaloustiede Luokka:Talous
Norsk Sjøoffisersforbund

Norsk Sjøoffisersforbund on norjalainen merikapteenien ja perämiesten ammattiliitto. Se perustettiin vuonna 1995, kun Norsk Styrmandsforening ja Norges Skibsførerforbund yhdistyivät. Liitolla oli noin 7 000 jäsentä vuonna 2024. Norsk Sjøoffisersforbund kuuluu keskusjärjestö Landsorganisasjoneniin. ==Lähteet== ==Aiheesta muualla== * Liiton verkkosivut Luokka:Norjalaiset ammattiliitot Luokka:Norjan vesiliikenne
Erämaisiin oloihin painottunut lääketiede

Erämaisiin oloihin painottunut lääketiede () -termin otti käyttöön Yhdysvalloissa vuonna 1983 Wilderness Medical Society. Erämaisiin oloihin painottuneessa lääketieteessä perehdytään toimimaan syrjäisillä alueilla, joissa pääsy lääketieteellisiin palveluihin, lääketieteelliseen tukeen ja tiloihin on rajoitettua tai olematonta. Ammattilaisten tulee kyetä näissä oloissa antamaan perusensiapua kehittyneenpää hoitoa. Ihmiset harrastavat yhä enemmän vaarallisia aktiviteetteja kuten vaellusta, kiipeilyä ja melontaa seikkailumielessä, mikä lisää hoidon tarvetta. Taitoja voidaan hyödyntää koulutusmatkoilla, tieteellisissä retkikunnissa, humanitaarisissa pelastustoimissa, katastrofiavussa ja sotilaallisessa toiminnassa. Erämaalääketieteessä tulee osata improvisoida, koska luonnossa on osattava käyttää mitä tahansa käytettävissä olevia tarvikkeita, missä on käytettävä tervettä järkeä. Tärkeä on myös varhainen ennaltaehkäisy ja logistinen päätöksenteko, jotka vaikuttavat merkittävästi hoidon myöhempiin tuloksiin. Erämaisiin oloihin painottuneen lääketieteen taitoja ovat tilanteen arviointi, potilasluokittelu, akuuttien vammojen tai sairauksien alustava hoito sekä potilaiden evakuointi. World Extreme Medicine järjestää alan koulutusta yhteistyössä Britanniassa Exeterin yliopiston ja Yhdysvalloissa Northeastern Universityn kanssa. Myös Wilderness Medical Society järjestää jäsenilleen Fellowship-ohjelman mukaisen koulutuksen, johon kuuluvat esimerkiksi 45–70 opintopiseen teoriaopinnot erälääketieteen aiheista sekä 20–40 raportoitua kokemusta alalta. == Katso myös == * Ensihoitolääketiede * Katastrofilääketiede * Sotilaslääketiede == Lähteet == Luokka:Lääketiede
Britakakku

Britakakku on jälkiruokakakku, joka koostuu kakkupohjasta, marenkikerroksesta ja kermapohjaisesta täytteestä. Kakkua koristellaan tyypillisesti tuoreilla marjoilla, erityisesti mansikoilla. Britakakku on erityisen suosittu kesäjuhlien ja muiden kesätilaisuuksien jälkiruokana. == Historia == Britakakun alkuperä juontaa juurensa Ruotsiin, jossa kakku tunnetaan useilla nimillä kuten Pinocchiotårta, Brittatårta, Glömmingetårta, Mammas tårta, Ölandstårta ja Margaretatårta. Kakun suomalainen nimi juontuu tarinan mukaan suomenruotsalaisesta kartanosta, jossa työskennellyt Brita-niminen keittäjätär alkoi valmistaa ruotsalaista Pinocchio-kakkua ja antoi sille oman nimensä. Kakku nousi laajempaan suosioon Suomessa 1980-luvulla Kodin Kuvalehden järjestämän leivontakilpailun myötä. == Valmistus == Britakakun pohja tehdään perinteisestä sokerikakkutaikinasta. Pohjan päälle levitetään kerros marenkimassaa, joka paistetaan samalla kertaa pohjan kanssa. Täytteenä käytetään yleisimmin kermavaahtoa, johon on usein lisätty vaniljasokeria tai sitruunamehua. Kakun pinnalle ja väleihin asetellaan tuoreita marjoja, tavallisimmin mansikoita. == Variaatiot == Britakakusta on olemassa useita eri versioita täytteiden ja koristelun suhteen. Mansikoiden lisäksi kakkua voidaan koristella muilla kauden marjoilla kuten mustikolla, vadelmilla tai näiden yhdistelmillä. Kakku muistuttaa norjalaista kvæfjordin kakkua, joka sisältää vaniljakreemiä ja hakattuja manteleita marjojen sijaan. == Katso myös == * Täytekakku == Lähteet == Luokka:Kakut
Elisa Open Suomi 7

Elisa Open Suomi 7 oli Elisa Esportsin järjestämä Counter-Strike 2 -turnaus. Turnauksen palkintopottina oli 5 000 euroa. Turnaus koostui kolmesta osasta: avoimista karsinnoista, lohkovaiheesta ja pudotuspeleistä. Turnauksen finaaliottelu pelattiin Elisa Masters Espoo 2024 -turnauksen ohella Espoo Metro Areenalla. JANO päihitti ENCE Akatemian Metro areenalla ja voitti toisen Elisa Open mestaruutensa. ==Avoimet karsinnat== Elisa Open 7:ään pidettiin kahdet avoimet karsinnat. Näistä karsinnoista neljä parasta joukkuetta pääsi lohkovaiheeseen. Ensimmäiseen karsintaan osallistui 31 joukkuetta, joista KUUSAMO.gg ja smuuttikusilkki pääsivät läpi. Toiseen karsintaan osallistui 27 joukkuetta, joista cspojat ja SIUUUUUU pääsivät läpi. ==Lohkovaihe== Lohkovaiheeseen otettiin 4 joukkuetta kutsulla: ENCE Akatemian, HAVU, Heimo ja JANO. Lohkovaihe koostui ylemmästä, keskimmäisestä ja alemmasta lohkosta. Kaikki joukkueet aloittivat ylemmästä lohkosta ja häviämällä putosivat alempiin lohkoihin. Alimmassa lohkossa hävinneet putosivat turnauksesta. Ylimmästä lohkosta kaksi parasta pääsi pudotuspeleihin, muista lohkoista vain paras. ===Ylemmän lohkon kaavio ja tulokset=== ===Keskimmäisen lohkon kaavio ja tulokset=== ===Alemman lohkon kaavio ja tulokset=== ==Pudotuspelit== Pudotuspelit pelattiin 5.–6. lokakuuta tuplaeliminaatioperiaatteella. Finaali pelattiin 20. lokakuuta Elisa Mastersin yhteydessä. ===Ylempi kaavio ja tulokset=== ===Alempi kaavio ja tulokset=== ===Finaali=== == Lähteet == Luokka:Elisa Open Suomi
Gdańskin lääketieteellinen yliopisto

Gdańskin lääketieteellinen yliopisto (, ; lyhenne MUG) on Puolan Gdańskissa toimiva lääketieteellinen yliopisto. Yliopistossa on neljä tiedekuntaa: terveystieteiden, lääketieteen, farmasian ja Gdańskin yliopiston kanssa yhteinen biotekniikan tiedekunta. Terveystieteiden tiedekuntaan kuuluu myös Gdyniassa toimiva merenkulun ja trooppisten lääketieteen instituutti. Muita julkisia yliopistoja Gdańskissa ovat Gdańskin yliopisto, Gdańskin teknillinen yliopisto, Gdańskin liikuntakasvatuksen ja urheilun yliopisto sekä Gdańskin musiikkiakatemia. Yhdessä Gdańskin yliopiston ja Gdańskin teknillisen yliopiston kanssa lääketieteellinen yliopisto on ryhmittäytynyt Fahrenheit- yliopistojen nimellä kutsutuksi osaamisliittouttumaksi. Gdańskin lääketieteellinen yliopisto tiedekuntien opetustarjonnasta 17 lääketieteen, farmasian ja sairaanhoidon opetusohjelmaa opetetaan kokonaan englanniksi. Opiskelijoita lääketieteellisessä yliopistossa on runsas 6 000, joista noin 16 prosenttia tulee ulkomailta. Kansallisen arvioinnin ja tavoitteenasettelun perusteella yliopistolle myönnettiin yhtenä kymmenestä puolalaisesta kärkiyliopistosta tutkimusyliopiston asema. Vuoden 2024 Perspektywy- arvioinnissa yliopiston kansallinen sijaluku oli 12. Tunnetuista yliopistorankingeista brittiläinen THE sijoitti yliopiston maailmanlistansa sijaluokkaan 1001-1200 (2025) runsaasta 2 000:sta arvioimastaan yliopistosta. Brittiläinen QS World University -ranking ei esittänyt yliopistolle maailmanlistansa yleistä sijaluokkaa, mutta sijoitti lääketieteessä yliopiston listansa sijalle 551-600 (2024) täsmentämättä, kuinka monen lääketieteellistä opetusta antavan yliopiston joukosta tämä sijoitus oli saatu. Verkkonäkyvyyttä korostava Webometrics-sivusto sijoitti MUGin kesän 2024 listallaan Puolan yliopistojen sijalle 28 ja maailmanlistan sijalle 1826. ==Lähteet== == Aiheesta muualla == * Gdańsk Medical University (ror.org) Gdańskin lääketieteellinen yliopisto Luokka:Puolan yliopistot ja korkeakoulut Luokka:Lääketieteelliset yliopistot ja korkeakoulut
Elisa Open Suomi 6

Elisa Open Suomi 6 oli Elisa Esportsin järjestämä Counter-Strike 2 -turnaus. Turnauksen palkintopottina oli 5 000 euroa sekä paikka Elisa Esports eSM 2024 -turnaukseen. Turnaus koostui kolmesta osasta: avoimista karsinnoista, lohkovaiheesta ja pudotuspeleistä. Turnauksen pääsponsorina toimi Ammattiliitto Pro Turnauksen voitti ensimmäistä kertaa Heimo sen päihitettyä hallitsevan mestarin ENCE Akatemian finaalissa. ==Avoimet karsinnat== Elisa Open 6:een pidettiin kahdet avoimet karsinnat. Näistä karsinnoista neljä parasta joukkuetta pääsi lohkovaiheeseen. Ensimmäiseen karsintaan osallistui 35 joukkuetta, joista TMVG ja Heimo pääsivät läpi. Toiseen karsintaan osallistui 45 joukkuetta, joista smuuttikusilkki ja jefet pääsivät läpi. ==Lohkovaihe== Lohkovaiheeseen otettiin neljä joukkuetta kutsulla: ENCE Akatemia, HAVU, JANO ja RoundsGG. Lohkovaihe koostui kahdesta neljän joukkueen lohkosta. Kummastakin lohkosta kaksi parasta joukkuetta jatkoi pudotuspeleihin. Lohko A: {{Alkulohko7 joukkue1 =ENCE Akatemia o1 =2 v1 =2 h1 =0 joukkue2 =TMVG o2 =3 v2 =2 h2 =1 joukkue3 =RoundsGG o3 =3 v3 =1 h3 =2 joukkue4 =smuuttikusilkki o4 =2 v4 =0 h4 =2 }} Lohko B: {{Alkulohko7 joukkue1 =jefet o1 =2 v1 =2 h1 =0 joukkue2 =Heimo o2 =3 v2 =2 h2 =1 joukkue3 =JANO o3 =3 v3 =1 h3 =2 joukkue4 =HAVU o4 =2 v4 =0 h4 =2 }} ==Pudotuspelit== Pudotuspelit pelattiin 28. huhtikuuta – 5. toukokuuta tuplaeliminaatioperiaatteella. ===Ylempi kaavio ja tulokset=== ===Alempi kaavio ja tulokset=== ===Finaali=== == Lähteet == Luokka:Elisa Open Suomi
Bernard Ribeiro

Bernard Francisco Ribeiro (20. tammikuuta 1944 Achimota, Ghana) on brittiläinen kirurgi, joka toimi Englannin kuninkaallisen kirurgikollegion puheenjohtajana vuosina 2005-2008. Hänet aateloitiin elinikäiseksi pääriksi vuonna 2010 ja nimitettiin Yhdistyneen kuningaskunnan ylähuoneeseen, jossa hän istui konservatiivipuolueen riveissä eläkkeelle jäämiseensä asti vuonna 2023. == Ura == Ribeiro valmistui lääkäriksi Middlesex Hospital Schoolista vuonna 1967 ja hänestä tuli yleiskirurgian ylilääkäri Basildonin sairaalaan Essexissä vuonna 1979, missä hän oli edelläkävijä tähystysleikkausten käytössä. Hän toimi Englannin kuninkaallisen kirurgikollegion puheenjohtajana vuosina 2005–2008 ja jäi eläkkeelle yleiskirurgian ylilääkärin tehtävästään Basildonin yliopistollisessa sairaalassa vuonna 2008. Hänet lyötiin Brittiläisen imperiumin ritarikunnan komentajaksi (CBE) hänen ansioistaan lääketieteen alalla vuonna 2004, ja hän sai kunniatohtorin arvon Anglia Ruskin Universitystä vuonna 2008. Hänet aateloitiin elinikäiseksi pääriksi (paroniksi) vuonna 2010 ja itsenäisen uudelleenjärjestelykomitean puheenjohtajaksi vuonna 2012. Ribeiro nimitettiin Anglia Ruskin Universityn (ARU) kansleriksi tammikuussa 2021. == Lähteet == Luokka:Brittiläiset kirurgit Luokka:Elinikäiset päärit Luokka:Anglia Ruskin University Luokka:Vuonna 1944 syntyneet Luokka:Elävät henkilöt
Noktundo

Noktundo (, ) on entinen saari Tumenjoen suistolla Venäjän Primorjen aluepiirissä Pohjois-Korean vastaisella rajalla. Saari on liittynyt mantereeseen Tumenjoen liikkeen takia. Se on ollut osa Venäjää vuodesta 1869, joskin Koreassa liitoksen oikeudellisuus on joskus kyseenalaistettu. Noktundo oli alkujaan pinta-alaltan 32 km² kokoinen saari Tumenjoen suistolla. Alue oli historiallisesti Korean Joseon-dynastian ja džurtšenien maiden välimaastoa. Rajaa näiden välillä ei oltu määritelty erityisen tarkasti ja se liikkui historian aikana pohjoiseen džurtšenien vetäytyessä ja Joseon-dynastian maiden levittäytyessä. 1400-luvun lopulla raja kulki Tumenjoella, mutta joen varsi liikkui. Vuonna 1587 Yi Sun-sin johti korealaisia saarella käydyssä taistelussa džurtšeneja vastaan. Myöhemmin alkujaan oman saarensa muodostanut Noktundo liittyi joen pohjoisrantaan. Tumenjoki muodosti suurin piirtein myös Korean ja Kiinan myöhemmän Qing-dynastian välisen rajan. Noktundon omistus oli kuitenkin epäselvää. Kun Venäjän keisarikunta sai Ulko-Mantšurian alueen Kiinalta vuonna 1860, alueeseen sisällytettiin myös Noktundo. Entisen saaren alueelle oli muuttanut korealaisia siirtolaisia, jotka olivat joen liikkuessa menettäneet maitaan sen etelärannalla. Siirtolaisia asui alueella aina 1930-luvulle saakka. Neuvostoliitto ja Pohjois-Korea allekirjoittivat rajasopimuksen vuonna 1990, jonka mukaan maiden välinen raja kulki keskellä Tumenjokea ja näin ollen Noktundo oli osa Neuvostoliittoa. Etelä-Korea ei tunnustanut sopimusta, joten saaren asema on periaatteessa kiistanalainen, joskin käytännössä se ei ole juuri tullut esille maiden välisissä suhteissa. Joissakin nykyisen Etelä-Korean aktivistipiireissä on vaadittu alueen palauttamista Korealle. Heidän mukaansa Venäjällä ei ollut oikeutta ottaa aluetta alkujaan haltuunsa. ==Lähteet== Luokka:Primorjen aluepiiri Luokka:Entiset saaret Luokka:Kiistanalaiset alueet
MTU Aero Engines

MTU Aero Engines on Münchenissä toimiva yritys, joka valmistaa ja huoltaa siviili- ja sotilaslentokoneiden moottoreita. == Tuote == ===Civil=== Model name Partner/Contract PW4000Growth Pratt & Whitney PW1000G Pratt & Whitney PW2000 Pratt & Whitney PW6000 Pratt & Whitney PW300 Pratt & Whitney PW500 Pratt & Whitney JT8D Pratt & Whitney GP7000 Engine Alliance V2500 International Aero Engines GEnx General Electric GE90 General Electric GE9x General Electric CF6 General Electric LM 2500 General Electric LM5000 General Electric LM6000 General Electric LMS100 General Electric CFM56 CFM International ===Military=== Model name Partner/Contract TP400 Europrop International consortium EJ200 EuroJet Turbo GmbH consortium MTR390 MTU Turbomeca Rolls-Royce (MTR) consortium RB199 Turbo-Union consortium F414 General Electric F110 General Electric J79 General Electric GE38 General Electric T64 General Electric == Lähteet == == Aiheesta muualla == * Virallinen sivusto Luokka:Saksalaiset teollisuusyritykset Luokka:Lentokonemoottorivalmistajat Luokka:DAX-indeksi Luokka:München
Erkki Niemi (professori)

Erkki Johannes Niemi (12. marraskuuta 1934 Säkylä – 7. lokakuuta 2020 Lappeenranta) oli suomalainen tekniikan tutkija ja professori. Niemen vanhemmat olivat maanviljelijä Martti Edvin Niemi ja Elli Emilia Knuutila ja puoliso vuodesta 1960 Kaija Inkeri Koponen. Niemi valmistui insinööriksi Turussa 1959 ja diplomi-insinööriksi Teknillisestä korkeakoulusta 1963. Hän oli Wärtsilän Helsingin tehtaan suunnittelija 1959–1963 ja teräsrakenteiden pääsuunnittelija 1963-1969 ja Järvenpään tehtaan tuoteinsinööri 1969–1973 ja tuotekehityspäällikkö 1973–1975. Teräspaarre Oy:n tuotekehityspäällikkö Niemi oli 1975–1976. Lappeenrannan teknillisen korkeakoulun teräsrakenteiden vt. professori Niemi oli 1974–1976 ja professori 1976–1998. Hän oli myös korkeakoulun koneenrakennuksen laitoksen johtaja 1975–1980 ja varajohtaja 1981–1986, konetekniikan osaston varajohtaja 1987–1994 ja osastonjohtaja 1995–1998 ja teräsrakenteiden laitoksen johtaja 1989–1998, samoin kuin korkeakoulun hallituksen jäsen useaan otteeseen. Niemi toimi Lappeenrannan- Imatran kesäyliopiston rehtorina 1986–1994. Hänellä oli myös useita kotimaisia ja kansainvälisiä asiantuntijatehtäviä ja hän julkaisi alaltaan tutkimuksia, raportteja ja oppikirjoja. Tekniikan kunniatohtoriksi hänen promovoitiin Lappeenrannassa 2004. (ei-vapaa)Kuka kukin on 1978, s. 629. Viitattu 19.1.2025. == Lähteet == Luokka:Suomalaiset insinöörit Luokka:Suomalaiset professorit Luokka:Lappeenrannan teknillisen yliopiston professorit Luokka:Vuonna 1934 syntyneet Luokka:Vuonna 2020 kuolleet
Konalan pelastusasema

Konalan pelastusasema on yksi Helsingin kaupungin pelastuslaitoksen pelastusasemista, joka sijaitsee osoitteessa Muonamiehentie 13. Pelastusaseman avajaisia vietettiin tammikuussa 2023. Konalan pelastusasemalla toimii pelastusyksikkö ja perustason ensihoitoyksikkö sekä CBRNE-erikoisyksikkö. Aseman henkilöstö on erikoiskoulutettu toimimaan kemiallisten, biologisten ja radioaktiivisten aineiden aiheuttamissa tilanteissa sekä ydin- ja räjähdeonnettomuuksissa. Ennen Konalan pelastusaseman perustamista alueelle perustettiin Ruosilankujan väliaikainen pelastusasema, johon oli sijoitettu kärkiyksikkö ja ambulanssi. Tarve kärkiyksikölle ja väliaikaiselle pelastusasemalle ilmeni, kun pelastuslaitos ei kyennyt tavoittamaan aluetta riittävän nopeasti. == Lähteet == Luokka:Helsingin pelastuslaitos Luokka:Konala
Blue Ghost Mission 1

Blue Ghost Mission 1 (myös CLPS TO 19D eli TO 19D sekä Ghost Riders in the Sky) on vuonna 2025 laukaistu Firefly Aerospacen rakentama ja operoima miehittämätön kuulaskeutuja. Se kuuluu Nasan Commercial Lunar Payload Services (CLPS) -ohjelmaan, joka on edelleen osa Nasan Artemis-avaruusohjelmaa. Laskeutuja laukaistiin 15. tammikuuta 2025 Kennedyn avaruuskeskuksesta SpaceX:n Falcon 9 -kantoraketilla. Samalla laukaisulla laukaistiin myös Japanin avaruusjärjestön Hakuto-R M2 -kuuluotain. Blue Ghostin on suunniteltu laskeutuvan Kuun Vaarojen mereen 2. maaliskuuta 2025 ja operoivan Kuun pinnalla noin 14 vuorokautta. Aluksi Blue Ghost kiertää Maata elliptisellä kiertoradalla ja muun muassa testaa propulsiojärjestelmäänsä. 25 päivän päästä laukaisusta sen on tarkoitus suunnata 4 päivän lentoradalle kohti Kuuta. Kuun kiertoradalla aluksen on tarkoitus viettää 14 päivää, jonka jälkeen se yrittää laskeutumista. == Lähteet == Luokka:Commercial Lunar Payload Services Luokka:Vuoden 2025 avaruustoiminta Luokka:Kuuluotaimet
Pakinkylän VPK

Pakinkylän VPK on Pohjois-Helsingissä Länsi-Pakilassa toimiva sopimuspalokunta. Pakinkylän VPK:n paloasema sekä juhlatilat sijaitsevat Länsi-Pakilassa, aivan Kehä I:n vieressä osoitteessa Pakilantie 64. Pakinkylän VPK on edelleen voimissaan ja vahvasti aktiivinen sopimuspalokunta, joka tukee Helsingin kaupungin pelastuslaitoksen toimintaa palo- ja pelastustoimen palvelutuotannossa ja tavoitteiden saavuttamisessa. Pakinkylän VPK toimii pelastuslaitoksen alaisuudessa osallistuen operatiiviseen sammutus- ja pelastustoimintaan sekä järjestää monipuolista turvallisuusviestintää. Pakinkylän VPK osallistuu vuosittain lukuisiin alueen tapahtumiin, joissa pääsee tutustumaan palokunnan kalustoon. Alkusysäyksen Pakinkylän VPK:n perustamiselle antoi, kuten yleensä muuallakin paikkakunnalla sattunut tulipalo. Muurarimestari Taipaleen iso huvila Alkutien varrella syttyi palamaan keväällä 1922, eivätkä kyläläiset pystyneet sitä pelastamaan. Paikkakuntalaisten keskuudessa heräsi ajatus oman palokunnan perustamisesta ja huhtikuun 30. päiväksi kutsuttiin koolle yleinen kokous asiaa pohtimaan. Yleinen kokous palokunnan perustamiseksi pidettiin vapunaattona 1922 Pakinkylässä. Pakinkylä liitettiin Helsinkiin vuoden 1946 alussa, jolloin myös Pakila-nimi otettiin käyttöön. ==Lähteet== Luokka:Pakila Luokka:Helsingin sopimuspalokunnat
Tomáš Vlček

Tomáš Vlček (s. 28. helmikuuta 2001 Kladno) on tšekkiläinen jalkapalloilija, pelipaikaltaan keskuspuolustaja. Hän on pituudeltaan 181-senttimetrinen. Hän edustaa Tšekin liigassa pelaavaa Slavia Prahaa. Hän pelasi Tšekin A-maajoukkueessa ensimmäisen kerran vuonna 2024. Vlček siirtyi Slavia Prahan junioreihin vuonna 2011. Hän pelasi edustusjoukkueessa ensimmäisen kerran kaudella 2018–2019 kahdessa Tšekin Cupin ottelussa. Slavia Praha voitti cupin tuolla kaudella. Vlček oli lainalla loppuvuonna 2019 toisen sarjatason Ústí nad Labemissa, kausilla 2020–2022 toisen sarjatason Vysočina Jihlavassa ja kaudella 2022–2023 Pardubicessa, jossa hän pelasi pääsarjaottelut ja putoamiskarsinnat mukaan lukien 34 sarjaottelua ja teki niissä yhden maalin. Kaudella 2023–2024 Vlček pelasi Slavia Prahassa 22 Tšekin liigan ottelua ja viisi Eurooppa-liigan ottelua. Heinäkuussa 2024 hän sai kauden 2024–2025 ensimmäisessä liigaottelussa pahan polvivamman. Vlček pelasi Tšekin nuorisomaajoukkueissa alle 17-vuotiaista alle 21-vuotiaisiin. Hän pelasi yhden ottelun alle 21-vuotiaiden Euroopan-mestaruuskilpailuissa 2023. Hän pelasi Tšekin A-maajoukkueessa ensimmäisen kerran maaliskuussa 2024 ystävyysottelussa Armeniaa vastaan ja toisen kerran kesäkuussa 2024 ystävyysottelussa Maltaa vastaan. Hän kuului Tšekin joukkueeseen EM-kilpailuissa 2024 mutta ei päässyt turnauksessa pelaamaan. == Lähteet == Luokka:Tšekkiläiset jalkapalloilijat Luokka:Vuonna 2001 syntyneet Luokka:Elävät henkilöt
Vítězslav Jaroš

Vítězslav Jaroš (s. 23. heinäkuuta 2001 Příbram) on tšekkiläinen jalkapalloilija, pelipaikaltaan maalivahti. Hän on pituudeltaan 190-senttimetrinen. Hän edustaa Englannin Valioliigassa pelaavaa Liverpoolia. Hän pelasi Tšekin A-maajoukkueessa ensimmäisen kerran vuonna 2024. Jaroš pelasi Slavia Prahan junioreissa vuosina 2011–2017 ja siirtyi sitten englantilaisseura Liverpoolin junioreihin. Hän pelasi ensimmäiset pääsarjaottelunsa lainasopimuksella irlantilaisessa St Patrick's Athleticissa vuonna 2021. Hän pelasi joukkueen ykkösmaalivahtina 34 liigaottelua ja oli voittamassa Irlannin cupia. Hän pelasi lainalla alkuvuoden 2022 Englannin kansallisliigan Notts Countyssa ja kauden 2022–2023 Englannin kakkosliigan Stockport Countyssa. Vuoden 2024 alkupuoliskon Vlček oli lainalla itävaltalaisessa Sturm Grazissa ja pelasi 14 bundesliigaottelua. Hän voitti sekä liigamestaruuden että Itävallan cupin. Hän pelasi Konferenssiliigassa neljä ottelua. Jaroš pääsi pelaamaan Liverpoolin edustusjoukkueessa ensimmäisen kerran lokakuussa 2024, kun hän ottelussa Crystal Palacea vastaan pääsi vaihdosta kentälle ykkösmaalivahti Alissonin loukkaannuttua. Lokakuun lopulla Jaroš pelasi Englannin liigacupin ottelun Brightonia vastaan. Jaroš pelasi Tšekin nuorisomaajoukkueissa, muun muassa kolme ottelua alle 21-vuotiaiden maajoukkueessa ikäluokan Euroopan-mestaruuskilpailuissa 2023. Hän pelasi Tšekin A-maajoukkueessa ensimmäisen kerran kesäkuussa 2024 ystävyysottelussa Maltaa vastaan. Hän kuului Tšekin joukkueeseen EM- kilpailuissa 2024 mutta ei päässyt turnauksessa pelaamaan. Viimeisessä alkulohko-ottelussa Turkkia vastaan hän sai varoituksen käyttäytymisestään vaihtopenkillä. == Lähteet == Luokka:Tšekkiläiset jalkapallomaalivahdit Luokka:Vuonna 2001 syntyneet Luokka:Elävät henkilöt
Lyra Valkyria

Aoife Cusack (s. 23. lokakuuta 1996) on irlantilainen showpainija. Cusack työskentelee WWE:ssä kehänimellä Lyra Valkyria . Hän on tällä hetkellä Raw brändissä. Lyra Valkyria on hallitseva WWE Women’s Intercontinental Championship-mestari. ==Uran alku== Cusack opiskeli painia Fight Factory Pro Wrestling-organsaatiossa ja hän debytoi vuonna 2015 ja otti kehänimekseen Valkyrie Cain (Derek Landyn Keplo Leutokalma -kirjasarjan päähenkilön mukaan). ==WWE== Cusack debytoi NXT UK:ssa 17. tammikuuta 2020 ja hieman myöhemmin kerrottiin Cusackin allekirjoittaneen sopimuksen WWE:n kanssa ja samalla hän vaihtoi kehänimekseen Aoife Valkyrie. WWE lopetti NXT UK:n toiminnat syksyllä 2022 minkä jälkeen Cusack siirtyi Yhdysvaltoihin painiman NXT:hen nykyisellä kehänimellä Lyra Valkyria. Seuraavana vuonna Lyra Valkyria voitti ensimmäisen WWE-mestaruutensa NXT: Halloween Havoc -tapahtumassa selättämällä Becky Lynchin. Valkyria hallitsi NXT Women’s Championship-mestaruuttaan 165 päivää, kunnes hävisi sen Roxanne Perezille luovutuksella vuoden 2024 NXT Stand & Deliver-tapahtumassa. Vuoden 2024 WWE Draft siirtotapahtumassa Lyra Valkyria siirrettiin Raw-brändiin.. Rawin kautta hän osallistui saman vuoden Queen of the Ring -turnaukseen. Hän otteli turnauksessa menestyksekkäästi, mutta hävisi lopulta Nia Jaxille finaalissa. Joulukuusta 2024 alkaen Valkyria osallistui ensimmäiseen WWE Women’s Intercontinental Championship-mestaruusturnaukseen. 13. tammikuuta 2025 Rawin jaksossa Valkyria voitti Dakota Kain turnauksen finaalissa tullakseen ensimmäiseksi mestariksi. ==Mestaruudet ja saavutukset== *Fight Factory Pro Wrestling ** Irish Junior Heavyweight Championship (kerran) *Over the Top Wrestling **OTT Women’s Championship (kerran) *Pro-Wrestling: EVE **Pro-Wrestling: EVE Tag Team Championship yhdessä Debbie Keitelin kanssa *Pro Wrestling Ulster **PWU Women's Championship (kerran) *WWE **NXT Women’s Championship (kerran) **WWE Women’s Intercontinental Championship == Lähteet == Luokka:Yhdysvaltalaiset showpainijat Luokka:Vuonna 1996 syntyneet Luokka:Elävät henkilöt
Tukholman valtiopäivät

Tukholman valtiopäivät olivat Tukholmassa vuoden 1789 helmikuun alusta lähtien kokoontuneet Ruotsin säätyvaltiopäivät. == Päätökset == Kuningas Kustaa III oli kutsunut valtiopäivät koolle joulukuun lopulla 1788. Kuninkaan kannattajilla oli Tukholman valtiopäivillä enemmistö aatelittomissa säädyissä, kun taas aateli oli oppositiossa kuningasta vastaan. Kuningas esitteli 21. helmikuuta 1789 säädyille yhdistys- ja vakuuskirjan nimellä tunnetuksi tulleen ehdotuksen uudeksi perustuslaiksi. Se hyväksyttiin huutoäänestyksellä kolmen säädyn päätöksenä. Kustaa III osti aatelittomien säätyjen (papiston, porvariston ja talonpoikien) kannatuksen antamalla niille yhdistys- ja vakuuskirjan yhteydessä säätyprivilegioiden luonteiset julistukset niiden oikeuksista. Aateli hyväksyi yhdistys- ja vakuuskirjan vasta vuoden 1800 valtiopäivillä. Yhdistys- ja vakuuskirjaa on sanottu Kustaa III:n toiseksi vallankaappaukseksi, koska sillä siirrettiin valtaa kuninkaalle vapauttamalla hänet niistä siteistä, joihin vuoden 1772 hallitusmuoto oli hänet velvoittanut. Kuningas ei enää tarvinnut säätyjen suostumusta sodan aloittamiseen, aloiteoikeus valtiopäivillä siirtyi yksin hänelle, ja kuningas sai oikeuden määrätä valtakunnan kaikista viroista, minkä seurauksena hän lakkautti Ruotsin valtaneuvoston. Säädyt sitoutuivat hoitamaan Valtionvelkakonttorin välityksellä 20 miljoonaan riikintaaleriin kasvaneen valtionvelan. Valtionvelkakonttori sai valtuudet ottaa lainaa ulkomailta ja laskea kotimaassa liikkeelle seteleitä. Säädyt sitoutuivat myös raskaisiin suostuntaveroihin, mikä mahdollisti Kustaa III:lle sotatoimien jatkamisen. == Lähteet == Luokka:Ruotsin säätyvaltiopäivät Luokka:1789
Lehiittiset kielet

Lehiittiset kielet on länsislaavilaisten kielten alaryhmä. Vanhastaan kielten puhuma-alue ulottui Vistulalta Oderille, mutta keskiajalle tultaessa osa kielen puhujista alkoi saksalaistumaan. Sittemmin kielen puhujia on muuttanut myös Pohjois-Amerikaan, jossa on edelleen huomattavia lehiittisiä kieliä puhuvia yhteisöjä. Kieliryhmän nimi on viittaus puolalaisten myytiseen kantaisään Lehiin. Ryhmään kuuluu yhteensä neljä kieltä: * puola * sleesia * kašubi * polabi (sammunut) == Lähteet == *
Pikku Leppijärvi

Pikku Leppijärvi on melko pieniKarvianjoen vesistöön kuuluva järvi Satakunnassa Porin Laviassa. == Maantietoa == Pikku Leppijärven pinta-ala on 4,01 hehtaaria ja laveys noin 230 metriä. Pituutta on vaikea määritellä tarkasti, sillä järvessä on soistumisen seurauksena pitkiä ja kapeita lahtia etelä-pohjoissuunnassa . Rantaviivan pituus on 0,8 kilometriä . Järvessä ei ole saaria. Järven on lähes kauttaaltaan suon ympäröimä, poikkeuksena metsää yhdessä niemen rannassa. Järvi on itäosastaan maatuvaa vesialuetta. == Vesistösuhteet == Järvi sijaitsee Karvianjoen vesistössä (vesistöaluetunnus 36) Lassilanjoen valuma-alueen (36.09) Karhijärven alueella (36.092). Pikku Leppijärvenjärvinumero on 36.092.1.002. Vedenpinnan korkeus on 55,9 metriä mpy. Pikku Leppijärvi saa vetensä ympäröiviltä suoalueilta. Vetensä järvi laskee Leppiojaa ja myöhemmin Leppijokea pitkin pohjoisessa sijaitsevaan Karhijärveen. == Lähteet == Luokka:Lavian järvet Luokka:Lassilanjoen valuma- alue
EndeavourOS

EndeavourOS on Arch Linuxiin perustuva Linux-jakelu. EndeavourOS aloitettiin seuraajana Antergos-projektille, ja ensimmäinen vakaa versio julkaistiin vuonna 2019. Alkuvaiheen kehittäjät olivat Bryan Poerwoatmodjo, Johannes Kamprad ja Fernando Omiechuk Frozie. EndeavourOS:n tavoitteena on helpompi asennus kuin Arch Linuxissa ja panostaa muokattavuuteen. Pakettitiedostot tulevat suoraan Arch Linuxista ilman muutoksia. == Lähteet == Luokka:Linux- jakelupaketit
European Le Mans Series -kausi 2025

European Le Mans Series -kausi 2025 on European Le Mans Series -sarjan 22. kausi. Kuuden tapahtuman kausi alkaa Circuit de Barcelona-Catalunyan radalla 6. huhtikuuta ja päättyy Algarve International Circuitin radalla 18. lokakuuta. Silverstone Circuit palasi kalenteriin ensimmäistä kertaa kauden 2019 jälkeen ja korvasi Mugello Circuitin kauden toiseksi viimeisenä kilpailuna. Sarja on avoin Le Mansin prototyypeille, jotka on jaettu LMP2- ja LMP3-luokkiin, ja Gran Turismo -urheiluautotyyliselle kilpa-autoille LMGT3-luokassa. == Kilpailukalenteri == Nro Kilpailu Rata Sijainti Ajankohta 1\. Barcelonan 4 tunnin ajo Circuit de Barcelona-Catalunya Montmeló, Espanja 6. huhtikuuta 2\. Le Castellet’n 4 tunnin ajo Circuit Paul Ricard Le Castellet, Ranska 4. toukokuuta 3\. Imolan 4 tunnin ajo Imola Circuit Imola, Italia 6. heinäkuuta 4\. Span 4 tunnin ajo Circuit de Spa-Francorchamps Stavelot, Belgia 24. elokuuta 5\. Silverstonen 4 tunnin ajo Silverstone Circuit Silverstone, Iso-Britannia 14. syyskuuta 6\. Algarven 4 tunnin ajo Algarve International Circuit Portimão, Portugali 18. lokakuuta Lähde: == Lähteet == 2025 Luokka:Vuoden 2025 moottoriurheilu
Puppy (kappale)

Puppy on suomalaisen metalcore-yhtye One Morning Leftin esittämä musiikkikappale, jolla yhtyeen oli määrä osallistua vuoden 2025 Uuden Musiikin Kilpailuun. Yhtye kuitenkin vetäytyi kilpailusta ja lopetti toimintansa 22. tammikuuta 2025 laulaja Mika Lahteen kohdistuneiden syytösten vuoksi. == Lähteet == == Aiheesta muualla == * Kappaleen musiikkivideo (Uuden Musiikin Kilpailun virallinen Youtube-kanava) Luokka:Vuoden 2025 kappaleet Luokka:Suomalaiset heavy metal -kappaleet
Šuğnon

Šuğnon () on vuoristo Pamirin länsiosassa Tadžikistanissa. Se toimii Ğundin ja sen sivujoen Šoxdaran vedenjakajana. Vuorijonon pituus on noin 80 kilometriä. Korkein kohta on Skalistyi (5 704 metriä). Huipuilla on jäätiköitä ja rinteillä vuoristoaroa ja niittyjä. ==Lähteet== Luokka:Tadžikistanin vuoristot
Jens Axboe

Jens Axboe on Linux-käyttöjärjestelmäytimen kehittäjä, joka on toiminut Linuxin IO-järjestelmän parissa. Hän on työskennellyt Oraclella ja Fusion- io:lla ennen liittymistään Facebookille (nykyään Meta). Axboen kehitystyöhön kuuluu `io_uring` -rajapinta. == Lähteet == Luokka:Linux-kehittäjät Luokka:Tanskalaiset ohjelmoijat Luokka:Syntymävuosi puuttuu Luokka:Elävät henkilöt
Elisa Open Suomi 5

Elisa Open Suomi 5 oli Elisa Esportsin järjestämä Counter-Strike: Global Offensive -turnaus. Turnauksen palkintopottina oli 5 200 euroa, paikka Elisa Esports eSM 2024 -turnaukseen, sekä last chance qualifier osioon. Turnaus koostui kolmesta osasta: avoimista karsinnoista, lohkovaiheesta ja pudotuspeleistä. Turnauksen pääsponsorina toimi neljättä kautta putkeen Kotipizza. Turnauksen voitti ensimmäistä kertaa ENCE Akatemia sen päihitettyä toista mestaruuttaan hakevan HAVUn finaalissa. ==Avoimet karsinnat== Elisa Open 5:een pidettiin kahdet avoimet karsinnat. Näistä karsinnoista kaksi parasta joukkuetta pääsi lohkovaiheeseen. Ensimmäiseen karsintaan osallistui 36 joukkuetta, joista EXEN pääsi läpi. Toiseen karsintaan osallistui 31 joukkuetta, joista mastermix123 pääsi läpi. ==Lohkovaihe== Lohkovaiheeseen otettiin kuusi joukkuetta kutsulla: ENCE Akatemia, Enhanced, FCottoNd, HAVU, JANO ja VISU. Lohkovaihe koostui kahdesta neljän joukkueen lohkosta. Kummastakin lohkosta kaksi parasta joukkuetta jatkoi pudotuspeleihin. Lohko A: {{Alkulohko7 joukkue1 =HAVU o1 =2 v1 =2 h1 =0 joukkue2 =mastermix123 o2 =3 v2 =2 h2 =1 joukkue3 =Enhanced o3 =3 v3 =1 h3 =2 joukkue4 =VISU o4 =2 v4 =0 h4 =2 }} Lohko B: {{Alkulohko7 joukkue1 =ENCE Akatemia o1 =2 v1 =2 h1 =0 joukkue2 =FCottoNd o2 =3 v2 =2 h2 =1 joukkue3 =JANO o3 =3 v3 =1 h3 =2 joukkue4 =EXEN o4 =2 v4 =0 h4 =2 }} ==Pudotuspelit== Pudotuspelit pelattiin 26. – 28. toukokuuta tuplaeliminaatioperiaatteella. ===Ylempi kaavio ja tulokset=== ===Alempi kaavio ja tulokset=== ===Finaali=== == Lähteet == Luokka:Elisa Open Suomi
Ingo Molnár

Ingo Molnár on unkarilainen Linux-käyttöjärjestelmäytimen kehittäjä, jonka kehitysalueisiin kuuluu vuoronnus. Muihin kehityskohtiin kuuluu "Exec Shield", joka on tarkoitettu suojaamaan tietoturvahyökkäyksiltä. Molnár työskentelee Red Hatille ja on toiminut muun muassa reaaliaikaominaisuuksien integroinnissa "-rt" (PREEMPT_RT) -projektissa. == Lähteet == Luokka:Linux-kehittäjät Luokka:Ohjelmoijat Luokka:Unkarilaiset henkilöt Luokka:Syntymävuosi puuttuu Luokka:Elävät henkilöt
Tšekin ansiomitali

Tšekin ansiomitali () on tšekkiläinen kunnianosoitus, joka perustettiin vuonna 1990, mutta sitä jaettiin ensimmäisen kerran vasta neljä vuotta myöhemmin. Kunnianosoitusta myönnetään tunnustuksena ansiosta millä tahansa elämän osa- alueella (esim. taide, urheilu ja kulttuuri). Mitalia myöntää Tšekin presidentti. Kunnianosoitusta jaetaan kolmessa luokassa: * I luokka * II luokka * III luokka == Lähteet == Luokka:Tšekin kunniamerkit